Formaţia Gaziantep FK a învins, duminică, în deplasare, cu scorul de 6-1, echipa Adana Demirspor, într-un meci din etapa a 36-a a campionatului Turciei, în care Denis Drăguş a înscris două goluri şi Alexandru Maxim a reuşit trei assisturi.
Drăguş a marcat în minutele 11 şi 77. Celelalte goluri ale învingătorilor au fost înscrise de Markovic ’33, Djilobodji ‘45+7, Eskihellac ’67 şi Badji ’90. Maxim a pasat decisiv la golurile lui Markovic, Djilobodji şi Badji.
Pentru Adana Demirspor a marcat Mendoza, în minutul 31.
De la echipa din Adana a fost eliminat Mario Balotelli, în minutul 40.
Alexandru Maxim şi Florin Niţă au jucat pe toată durata partidei. Drăguş, care a primit cartonaş galben în minutul 51 şi urmează să fie suspendat pentru cumul, a jucat până în minutul 82.